[Video] PG du Plessis lees ‘Fees van die Ongenooides’PG du Plessis (skermgreep uit die video) ŉ Gedenkdiens word vandag vir die ontslape skrywer en dramaturg, dr. PG du Plessis, op sy tuisdorp Potchefstroom gehou. Du Plessis is verlede Woensdagmiddag in die ouderdom van 82 oorlede ná ŉ lang stryd met kanker. Die diens vind om 11:00 plaas in die NG kerk Noord in Dwarsstraat 21. Pieter Georg (PG) du Plessis, wat met sy Koöperasiestories diep in die harte van Suid-Afrikaners gekruip en talle stories in die immergewilde televisieprogram Spies en Plessie – met permissie vertel het, het prostaatkanker gehad. Hy sou volgende maand sy 83ste verjaardag gevier het. Hy het ŉ hartroerende stuk uit sy bekroonde werk, Fees van die Ongenooides, voorgelees toe Maroela Media in 2014 by hom op sy plaas gekuier het: